section_heading: Kritika
paragraph_text: Dok su jedni kritizirali seriju da je preduga i nategnuta, drugi su je hvalili i proglasili odličnim hibridom fantastike, drame i komedije koja najviše vrlina pokazuje u portretiranju neobičnih likova ( Miroku svaku zgodnu ženu na koju naiđe pita bi li htjela imati djecu s njim, Kagome se stalno bori da ima prolazne ocjene u školi i izmišlja isprike da je bolesna kako bi imala vremena otići u srednjovjekovni Japan pomoći Inuyashi boriti se protiv zlih demona, Inuyashi je stalno neugodno zbog čarolije koje djeluje tako što ga Kagome može riječima "Sjedni!" natjerati da sjedne ). Skladno time naracija priče se vrti oko nesuglasica srednjovjekovnog i modernog mentaliteta Japana. Kritičar na internetskim stranicama Theotaku.com u svojoj je recenziji napisao: "Svaki glavni protagonist ima razlog zašto se on ili ona ponaša tako kako se ponaša. Ali ova ljepota kod "Inuyashinih" likova nije samo ograničena na glavne protagoniste. Čak i sporedni likovi imaju svoje motivacije i mnogi su zanimljivi za promatranje. Ja sam čak imao empatije i s nekim od demona!"